Eierlikör

L'Eierlikör (en Alemanya) u Advocaat (en os Países Baixos) ye ye una bebida alcolica d'o grupo d'os licors y s'elabora a pur d'alcol, robillo y zucre, entre atras cosetas. En a Unión Europea, lEierlikör tien un conteniu d'alcol d'a lo menos un 14 %, per un regular arredol d'o 20 % per volumen.

Nomás l'''Eierlikör que contiene a lo menos 140 g de robillo d'uego per litro y a lo menos 150 g de zucre invertiu per litro puede clamar-se Advocaat (tamién Avocat u Advocat). Charles W. Bamforth, Robert Edwin Ward: The Oxford Handbook of Food Fermentations. Oxford University Press, 2014, ISBN 978-0-19-974270-7, p. 338

En muitas recetas d'emplego particular tamién s'anyade pinta u leit. Manimenos, en a venda a lo menor, un producto con pinta u leit no puede levar a denominación de venda Eierlikör ("licor d'uego") y, en cambio, ha d'etiquetar-se como Likör mit Eizusatz ("licor con uego anyadiu") u simplament como auguardient.

L'Eierlikör per un regular se bebe puro, per eixemplo, como dichestivo con café. A temperatura de bebida gosa estar entre 10 y 12 °C. Ye tradicionalment popular en Semana Santa y especialment en Nadal. LEierlikör tamién se fa servir como ingredient en pastels, tartas y postres. Lo prencipal productor en Alemanya ye l'interpresa de Bonn Verpoorten'' con una quota de mercau d'entre 85 y 90 per ciento, estando lo 80 per ciento d'os suyos compradors son mullers. Der Eierlikör steht im Mittelpunkt. In: Lebensmittel Zeitung. 2010, ISSN 0947-7527, p. 58

 Referencias 

Categoría:Bebidas alcolicas d'Alemanya
Categoría:Bebidas alcolicas d'os Países Baixos
Categoría:Licors